Diari Oficial de la Generalitat Valenciana


Sumari del DOGV 5443, del 05-02-2007 (2007/659)

RESOLUCIÓ de 16 de gener de 2007, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni marc de col·laboració entre l'Organització Mundial de la Salut (OMS) i la Conselleria de Sanitat de la Generalitat Valenciana, en matèria de drogodependències per al període 2007-2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/659


Data del document
:   16-01-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * cooperació administrativa
    * toxicomania

Subscrit, després de la tramitació prèvia reglamentària, entre l'Organització Mundial de la Salut (OMS) i la Conselleria de Sanitat de la Generalitat Valenciana, el 28 de novembre de 2006, un Conveni marc de col·laboració en matèria de drogodependències per al període 2007-2010, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 1352/2006, i que figura com a annex d'esta resolució.  
València, 16 de gener de 2007.- El director general de Relacions amb les Corts i Secretariat del Govern: Antonio V. Peral Villar.  
Conveni marc de col·laboració entre L'Organització Mundial de la Salut (OMS), 20 Avinguda Appia, 1211 Ginebra 27, Suïssa, i Generalitat Valenciana, Conselleria de Sanitat, Espanya. Agència Valenciana de Salut, en matèria de Drogodependències per al període 2007-2010.  
REUNITS  
D'una part, Rafael Blasco Castany, Honorable conseller de Sanitat, en la seua condició de president del Consell d'Administració de l'Agència Valenciana de Salut, i autoritzat per acord del Consell de la Generalitat de data 24 de novembre de 2006, i d'acord amb el que establix l'article 21.f) de la Llei de Govern Valencià.   
I, d'una altra part, Catherine Le Galès-Camus, subdirectora general de Malalties no Transmissibles i Salut Mental de l'Organització Mundial de la Salut, en nom d'esta i ben facultada per a firmar el present conveni marc de col·laboració, de conformitat amb les normes i els reglaments interns de l'Organització Mundial de la Salut, en particular, el "Fons Voluntari per a la Promoció de la Salut (VFHP)", i s'autoritza Benedetto Saraceno, director de Salut Mental i Abús de Substàncies de l'Organització Mundial de la Salut, per a la firma.  
Les parts es reconeixen capacitat legal suficient per a obligar-se i compareixen en la representació que respectivament ostenten i  
MANIFESTEN  
Primer  
Que el Decret Legislatiu 1/2003, d'1 d'abril, del Consell de la Generalitat, pel qual s'aprova el text refós de la Llei sobre Drogodependències i altres Trastorns Addictius, establix i regula un conjunt de mesures i accions encaminades a la prevenció, assistència, incorporació i protecció social de les persones afectades tant per l'ús i/o abús de substàncies que poden generar dependència com per altres trastorns addictius.  
Segon  
Que a l'Agència Valenciana de Salut, a través de la Direcció General de Drogodependències, se li atribuïx l'elaboració i gestió dels programes d'actuació general en el camp d'atenció i prevenció de les drogodependències, impulsant-se una política global preventiva que incidisca sobre els factors socials, educatius, culturals, sanitaris i econòmics afavoridors del consum de drogues i del desenvolupament d'altres trastorns addictius en la societat.  
Tercer  
Que l'Organització Mundial de la Salut (OMS), organisme de les Nacions Unides especialitzat en salut, té com a objectiu que tots els pobles puguen gaudir del grau màxim de salut que es puga aconseguir, i per a això promou actuacions, entre altres, en l'àmbit de les drogodependències.  
Quart  
Que resulta d'interés per a l'Agència Valenciana de Salut la firma d'un conveni marc de col·laboració amb l'OMS amb la finalitat d'establir un pla detallat d'actuació conjunta i coordinada en matèria de drogodependències entre ambdues institucions durant el període 2007-2010.  
Esta col·laboració permetrà millorar i augmentar l'intercanvi de coneixements científics i tècnics, així com l'aprofitament dels recursos personals i materials que es posseïxen, i també obtindre una conducció eficaç d'esforços, recursos i mitjans.  
En conseqüència, tenint en compte les manifestacions que precedixen, les parts intervinents en este acte, per raó de la representació que detenen,  
ACORDEN  
Primer. Objecte del conveni  
El present conveni té com a objecte establir un marc de col·laboració entre l'Agència Valenciana de Salut i l'OMS en matèria d'abús de substàncies, i fixa àmbits de col·laboració per al període 2007-2010.  
Segon. Àmbits de col·laboració  
L'Agència Valenciana de Salut i l'OMS duran a terme activitats tècniques en els àmbits que a continuació es relacionen, sempre que es dispose dels mitjans financers i humans necessaris i suficients:  
- L'assistència a la Conselleria de Sanitat de la Generalitat Valenciana en l'àrea d'avaluació de sistemes de prevenció i/o tractament de trastorns addictius.   
- La iniciativa conjunta OMS-Generalitat Valenciana per a la posada en marxa d'activitats de formació específica sobre abús de substàncies des d'una perspectiva de salut pública internacional.  
Cada activitat s'exercirà d'acord amb un conveni específic de col·laboració en què es concreten, entre altres, els objectius, mitjans disponibles i tipus de finançament previst. La quantia exacta de la contribució que la Generalitat Valenciana farà a l'OMS es concretarà en convenis específics posteriors.  
Tercer. Reconeixement públic de la col·laboració  
L'Agència València de Salut podrà sol·licitar a l'OMS que reconega de forma apropiada la col·laboració a què es referix el present conveni. En absència del consentiment de l'altra part, cap d'elles podrà referir-se a la col·laboració o relació entre ambdues parts en cap material de naturalesa promocional.  
Quart. Seguiment de l'execució del conveni  
Es constituïx un Grup de Programació i Seguiment del present conveni, integrat per la directora general de Drogodependències, en nom de l'Agència Valenciana de Salut, i pel director del Departament de Salut Mental i Abús de Substàncies de l'OMS, en nom d'esta organització.  
Este grup estarà assistit, a instància de la directora general de Drogodependències, per un representant tècnic de l'Agència Valenciana de Salut implicat en el programa de referència, i, a instància de l'OMS, per un tècnic seu.   
El grup analitzarà les propostes d'activitats anuals que se li presenten i definirà el pla anual d'activitats, que inclourà:  
- Les activitats que han de fer i els òrgans i organismes responsables de fer-les.   
- La concreció de les aportacions de les parts.  
- El seguiment de l'execució dels compromisos adquirits.  
Cinqué. Duració del conveni  
El present conveni entrarà en vigor l'1 de gener de 2007, tindrà una vigència de quatre anys i podrà ser prorrogat de comú acord entre ambdues parts.   
Sisé. Resolució del conveni  
Qualsevol de les parts podrà posar fi a este conveni per mitjà de comunicació formal per escrit degudament notificada. La resolució tindrà efecte als tres mesos de la recepció de la notificació, sempre que s'hagen saldat totes les obligacions pendents. Les parts estaran obligades en tot cas a complir amb les obligacions contretes fins al moment de produir-se la resolució.  
Seté. Solució de controvèrsies  
Tota controvèrsia relacionada amb la interpretació o aplicació del present conveni, si no se soluciona de forma amistosa, estarà subjecta a conciliació. En el cas que esta fracassara, la controvèrsia se sotmetrà a arbitratge. L'arbitratge es farà segons les modalitats acordades per les parts o, en absència d'acord, amb les regles d'arbitratge de la Cambra de Comerç Internacional. Les parts acceptaran el resultat de l'arbitratge com a definitiu.  
I en prova de conformitat, les parts firmen el present conveni, en dos exemplars, després d'haver-lo llegit en el lloc i data indicats en l'encapçalament.  
Per l'Agència Valenciana de Salut,   
Rafael Blasco Castany   
Lloc: València (Espanya)  
Data: 28 de novembre de 2006  
Per l'Organització Mundial de la Salut,  
Benedetto Saraceno  
Director de Salut Mental i Abús de Substàncies de l'OMS, en nom de Catherine LeGalès-Camus, subdirectora general de Malalties no Transmissibles i Salut Mental  
Lloc: València (Espanya)  
Data 28 de novembre de 2006